Virallinen lehti nro C 223 , 17/07/1998 s. 0076



KIRJALLINEN KYSYMYS E-4228/97 neuvostolle esittäjä(t): Ian White (PSE) (22. tammikuuta 1998) Aihe: Työhakemusten ikärajat Millä perusteella neuvosto edellyttää, että englanninkielisen kääntäjän paikkaa hakevan henkilön on oltava syntynyt 31. joulukuuta 1961 jälkeen, kuten brittiläisen Sunday Telegraph -lehden ilmoituksessa mainittiin 30. marraskuuta 1997? Vastaus (11. toukokuuta 1998) Arvoisan parlamentin jäsenen huomiota kiinnitetään ensinnäkin kilpailumenettelyä koskevaan henkilöstösääntöjen liitteeseen III, jossa selvästi jätetään nimittävän viranomaisen harkittavaksi mahdollisuus asettaa ikäraja rekrytoitaville virkamiehille, sekä asiaan liittyvään oikeuskäytäntöön, jonka mukaan ¨nimitysvallan käyttäjällä on laaja harkintavalta kilpailuehtojen asettamisessa¨ ((Ks. asiassa T-158 Van Hecken v. Talous- ja sosiaalikomitea 28.11.1991 annetun tuomion 24 kohta, Kok. II-1354. )). Yleisesti ottaen voi olla hyödyllistä palauttaa mieleen arvoisan parlamentin jäsenen esille ottaman asian taustaa. Toimivaltaiset pariteettielimet pohtivat 90-luvun alussa, pitäisikö iän olla valintaperusteena. Tällöin hallitsevat näkökohdat puolsivat kaikkien ikärajojen poistamista, jotta erityisesti työnsä keskeyttäneet äidit voisivat palata työelämään. Näin ollen 13.2.1992 julkaistiin tanskankielisten kääntäjien kilpailu, jossa ei ollut ikärajaa. ((LA/332 DK - EYVL C 35A, 13.2.1992. )) Toisessa vaiheessa, kun oli todettu ikärajojen poistamisen aiheuttaneen toimielimelle epäsuotavia vaikutuksia (tietyt kilpailun läpäisseet olivat lähes eläkeiässä) ja koska nimittävällä viranomaisella on harkintavalta kilpailuehtojen asettamisen suhteen, asetettiin useaan kilpailuun 50 vuoden ikäraja. Näin tehtiin toisaalta hollannin-, saksan-, suomen-, ruotsin-, englannin-, ranskan- ja espanjankielisten sihteerien kilpailuissa ((C/337 NLEYVL C 244A, 23.9.1992. C/334 DEEYVL C 246A, 24.9.1992. C/355 FINEYVL C 221, 17.8.1993. C/353 SVEYVL C 221, 17.8.1993. C/340 ENEYVL C 7A, 11.1.1994. C/360 FREYVL C 345A, 7.12.1994. C/374 ESEYVL C 110A, 16.4.1996. )), ja toisaalta espanjan-, italian-, saksan-, kreikan-, ruotsin-, suomen-, hollannin- ja portugalinkielisten kääntäjien kilpailuissa ((LA/333 ESEYVL C 153A, 18.6.1992. LA/336 ITEYVL C 243A, 22.9.1992. LA/335 DEEYVL C 248A, 25.9.1992. LA/339 GREYVL C 22A, 26.1.1993. LA/350 SVEYVL C 144, 25.5.1993. LA/352 FINEYVL C 144, 25.5.1993. LA/366 NLEYVL C 127A, 23.5.1995. LA/365 PTEYVL C 253A, 29.9.1995. LA/368 FINEYVL C 48A, 25.2.1995. LA/369 SVEYVL C 49A, 28.2.1995. LA/364 ESEYVL C 76A, 28.3.1995. )). Kolmannessa vaiheessa budjettivallan käyttäjän pyyntöjen ja erityisesti kolmen toimielimen välisten keskustelujen (1995) vuoksi hallintomenojen järkeistämistä käsittelevä työryhmä laati raportin, jossa suositeltiin kilpailujen järjestämistä toimielinten väliseltä pohjalta. Tämän suosituksen mukaisesti neuvoston pääsihteeristö samoin kuin muut toimielimet ovat toteuttaneet toimia kilpailujen järjestämiseksi yhdessä ja kilpailujen pääsyvaatimusten yhdenmukaistamiseksi. Esimerkkinä näistä oli 35 vuoden ikärajan asettaminen peruspalkkaluokan virkojen hakijoille. Tässä lähestymistavassa on myös otettu huomioon toimielinten tarpeet sekä työttömyysongelma, joka koskettaa erityisesti Euroopan unionin nuoria. Vuoden 1996 jälkipuolelta lähtien on neuvoston järjestämien sihteerien, kääntäjien ja hallintovirkamiesten kilpailujen ikärajana ollut 35 vuotta. ((On kuitenkin huomattava, että uusien jäsenmaiden (A/FIN/S) apulaishallintoavustajien (B5), CON/B/371 ja CON/B/373 kilpailuissa, jotka tällä hetkellä ovat loppusuoralla, on 40 vuoden ikäraja. )) Tämänhetkisenä suuntauksena on kuitenkin toimielinten välisten kilpailujen osalta ikärajan asettaminen 45 vuoteen. Muistutettakoon vielä, että uusia jäsenmaita (A/FIN/S) koskevien viime kilpailujen osalta kilpailujen CON/A/362 (osastopäälliköt) ja CON/A/363 (johtavat hallintovirkamiehet) ((EYVL C 71A, 23.3.1995. EYVL C 72A, 24.3.1995. )) ikärajoiksi on asetettu 55 ja 45 vuotta näihin virkoihin vaadittavan ammatillisen kokemuksen huomioon ottamiseksi. Neuvoston pääsihteeristö on tietoinen siitä, että useat toimielimet, erityisesti parlamentti ja komissio ovat tehneet äskettäin ikäraja-asiaa koskevan päätöksen. Se on myös tietoinen Amsterdamin sopimuksella Euroopan yhteisön perustamissopimukseen liitetyn tulevan 6 a artiklan määräysten sisällöstä, ja sopimuksen täytäntöönpano ratifioimisen jälkeen voisi tuoda muutoksia Euroopan unionin virkamiesten henkilöstösääntöihin. Asiaa koskevista ehdotuksista tullaan epäilemättä keskustelemaan poliittisella ja toimielinten välisellä tasolla.